Extant

Extant on yhdysvaltalainen scifi-draamasarja, jonka on luonut Mickey Fisher. Sarjan yhtenä tuottajana toimii Steven Spielberg, ja Spielbergin Amblin-yhtiö myös tuottaa televisiosarjaa.

Sarjaa alettiin esittää Yhdysvalloissa CBS-televisiokanavalla 9. heinäkuuta 2014. Kanava tilasi sarjasta suoraan 13-jaksoisen ensimmäisen tuotantokauden ilman yleensä pakollista pilottijaksoa. Toinen tuotantokausi alkoi Yhdysvalloissa 1. heinäkuuta 2015 ja päättyi 9. syyskuuta 2015. 9. lokakuuta 2015 CBS julisti Extantin lopetetuksi.

Suomessa ensimmäinen tuotantokausi esitettiin 20. marraskuuta 2014 – 12. helmikuuta 2015. Toinen tuotantokausi alkoi Suomessa 14. lokakuuta 2015 ja päättyi 6. tammikuuta 2016.

 Juoni 

Sarja kertoo astronautti Molly Woodsista (Halle Berry), joka on ollut 13 kuukauden mittaisella komennuksella Seraphim-avaruusasemalla. Hän palaa takaisin Maahan miehensä Johnin (Goran Višnjić) ja poikansa Ethanin (Pierce Gagnon), joka on Johnin suunnittelema "humanikoksi" kutsuttu prototyyppiandroidi, luokse. Kun Molly huomaa olevansa salaperäisesti raskaana, hän päättää alkaa tutkia asiaa.

 Näyttelijät 
 Päärooleissa 

 Sivurooleissa 

 Jaksot 

 Ensimmäinen tuotantokausi (2014) 
 #  Nimi  Ohjaaja  Käsikirjoittaja(t)  Ensiesitys  Suomen ensiesitys 1  "Kotiinpaluu" ()  Allen Coulter  Mickey Fisher  9. heinäkuuta 2014  20. marraskuuta 2014 Oltuaan 13 kuukautta yksin avaruusasema Seraphimilla, ISEA:n astronautti Molly Woods on palannut maan päälle miehensä Johnin ja "poikansa" Ethanin luokse, joka on oikeasti Johnin kehittämä tekoälyllä varustettu androidi. Mutta sitten paljastuu, että Molly oli salaperäisesti raskaana, huolimatta hedelmättömyydestään sekä pitkästä yksinolostaan Seraphimilla. Hän kuitenkin muistaa salaperäisen näyn kuolleesta poikaystävästään, Marcus Dawkinsista, avaruusasemalla ja kuinka oli poistanut kaikki tapaukseen liittyvät nauhoitteet. Hän pyytää ystäväänsä tohtori Sam Bartonia pitämään tämän salassa. Johtaja Alan Sparks kuitenkin huomaa nauhoitteiden puutteet ja epäilee Mollyn puheita ja kuultuaan näistä Hideki Yasumoto alkaa rahoittaa Johnin androidien kehitystä koskevaa humaniikkaprojektia, vaikka Yasumoto-yhtiön johtokuntan kuuluva Femi Dodd suhtautuu asiaan epäilyttävästi. Lopulta itsemurhaan kuolleeksi luultu astronautti Harmon Kryger ottaa yhteyttä Mollyyn väittäen tietävän mitä tälle tapahtui. 2  "Vain vahvat selviävät" ()  Matt Earl Beesley  Leslie Bohem  16. heinäkuuta 2014  27. marraskuuta 2014 Molly näkee näyn Seraphimista ja pyörtyy. Hän päättää ottaa tarkemmin selvää raskaudestaan. Kryger paljastaa tälle nähneensä itse Seraphimilla näyn kuolleesta äidistään. Ethan vierailee luonnonhistoriallisessa museossa ja saa selville mitä sana "sukupuutto" tarkoittaa. Johnin humaniikkaprojekti saa uudet Yasumoto-yhtiön rahoittamat toimitilat. Ultraäänikuvista Molly näkee sisällään olevan normaalin 14-viikkoisen ihmissikiön ja kertoo tästä johtaja Sparksille. Sparks väittää, ettei tiedä asiasta yhtään mitään. Mutta kertoessaan tästä Yasumotolle hän kysyy olivatko he löytäneet "ne". Yasumoto vastaa sanomalla, että "uskoo niiden jo olevan täällä". 3  "Vieras menneisyydestä" ()  Holly Dale  Mickey Fisher  23. heinäkuuta 2014  4. joulukuuta 2014 Ethan aloittaa koulunkäynnin ja John sekä Molly joutuvat vakuuttamaan lasten vanhemmat tämän vaarattomuudesta. Johtaja Sparks väittää Mollyn raskauden johtuvan eräästä ISEA:n salaisesta projektista ja pyytää häntä osallistumaan eräisiin testeihin, sanoen lapsen olevan sekä Mollyn että Johnin. Molly palaa Krygerin asuntovaunulle, mutta löytää sieltä vain Apollonian tiivistettä muistuttavan kuvion. John järjestää juhlat Mollyn välistä jääneen syntymäpäivän kunniaksi. Juhlaan ilmestyy myös Tim, Marcusin veli. Mutta sitten Molly päättää kertoa Johnille raskaudestaan ja huomatessaan olleensa ainut Timin nähnyt henkilö, hän päättää lähteä Sparksin mukaan. Sam menee tekemään Mollya koskevaa DNA-testiä, mutta hänelle kerrotaan käytävän olevan suljettu ja hän varoittaa Mollya. Molly pakenee Sparksin autosta perässä ajaneen Johnin luokse sillä aikaa, kun ISEA:n joukot tunkeutuvat Woodsien kotiin, joka oli tyhjillään. 4  "Täydellinen suoja" ()  Paris Barclay  Greg Walker  30. heinäkuuta 2014  11. joulukuuta 2014 Molly, John ja Ethan pakenevat Mollyn isän, Quinnin luokse eräälle saarelle. Sillä välin Sam on johtaja Sparksin kuulusteltavana. Hän yrittää vessan kautta hävittää Mollyn verinäytteen. Sparks aavistaa tämän, mutta liian myöhään. Sillä välin, kun John ja Molly tekevät DNA-testiä, Quinn huolehtii Ethanista. He kuitenkin riitaantuvat, minkä jälkeen Sparksin miehet kaappaavat Ethanin. Etsiessään häntä John ja Quinn joutuvat pidätetyiksi joutuessaan hankaluuksiin erään sheriffin kanssa, kun taas Molly joutuu kaapatuksi ja hänen sisällään oleva sikiö valmistaudutaan poistamaan leikkauksella. 5  "Jotain vikaa maailmassa" ()  Dan Lerner  Peter Ocko  6. elokuuta 2014  18. joulukuuta 2014 ISEA on poistanut sikiön Mollyn kohdusta tutkiakseen sitä, eikä mikään Mollyn elimistössä viittaa minkäänlaisen raskauden viimeaikaiseen olemassaoloon. John yrittää assistenttinsa Julien avulla palauttaa Ethanin muistin ja alkaa epäillä Mollyn puheita raskaudesta. Sam väittää myös, ettei koskaan tehnyt ultraäänikuvausta tai DNA-testiä Mollylle. Ethan onnistutaan lopulta palauttamaan normaaliksi...melkein. Molly onnistuu kuitenkin löytämään todisteen raskaudestaan ja he tajuavat, ettei John ole lapsen isä. Molly palaa takaisin töihin, jossa hän saa eräältä työtoveriltaan tiedon mystisestä energiakentästä. Hän itse oli joutunut kosketuksiin samanlaisen energian kanssa Seraphimilla. 6  "Uudet painajaiset" ()  Adam Arkin  Eliza Clark  13. elokuuta 2014  25. joulukuuta 2014 Ethan näkee ensimmäistä kertaa painajaisia, vaikka häntä ei ole ohjelmoitu näkemään unia. ISEA:n salaisessa laboratoriossa Mollyn sikiö kehittyy. Erään teknikon päähän ilmestyy Apollonian tiivisteen kuvio ja hän tappaa kollegansa. Julie tutustuu mieheen nimeltä Odin James. Johnin avulla Molly salakuuntelee Samia ja saa selville johtaja Sparksin uhkailevan Samin veljeä. Sparks saa tietää Krygerin olevan elossa ja käskee turvallisuuspäällikköä ja uutta varajohtajaa Gordon Kerniä etsimään hänet. Kryger välittää Mollylle ja Johnille muistitikun täynnä tietoja, joiden salauksen Ethan ohittaa. Tiedoista löytyy video, jonka mukaan Sparksin tytär, Katie, oli tullut avaruusasema Arunalla raskaaksi mystisen energiakentän kautta, joka oli myös manipuloinut miehistön jäsenet tappamaan toisensa. Sillä välin Kern löytää ja kaappaa Krygerin.7  "Maan ja taivaan välillä" ()  Christine Moore  Vanessa Reisen  20. elokuuta 2014  1. tammikuuta 2015 Molly yrittää etsiä käsiinsä Arunan miehistöön kuuluneen Derek Pearcen, joka löytyy kuolleena. Sillä välin John on jälleen hämmästynyt Ethanin kehittymisestä, kun Ethan puhuu sujuvasti japania kahden tytön kanssa. Yasumoto kutsuu Femin kanssa Woodsin perheen illalliselle. Juliella taas on ensimmäiset treffit Odinin kanssa. Mutta Odin ja Femi kuuluvat todellisuudessa salaiseen ryhmään, joka haluaa hävittää maailmasta kehittyneen teknologian, nykyisenä kohteenaan humaanikot. Kellariin vangittu Kryger yrittää suostutella Kernin kääntymään johtaja Sparksia vastaan. Molly kohtaa tietojensa avulla Sparksin, joka myöhemmin katselee Mollyn "jälkeläisen" tuottamaa kuvajaista Katiesta. 8  "Pienessä laatikossa" ()  Paul McCrane  Gavin Johannsen  20. elokuuta 2014  8. tammikuuta 2015 John ei pääse käsiksi Ethanin ohjelmointilaitteistoon ja syyttää siitä Julieta, mutta Julie uskoo Ethanin tehneen sen itse. Sparks haluaa estää operaationsa vaarantamisen tappamalla Mollyn, mutta kuolemaa tekevä ja jälkeläistä selviämiseensä tarvitseva Yasumoto haluaa pitää jälkeläisen äidin elossa. Sen sijaan jälkeläinen aiotaan siirtää muualle. Polkupyörällä ajava Ethan päätyy kahden pojan kiusaamaksi, mutta nämä pelästyvät tajutessaan mikä Ethan on. Molly pyrkii Kernin ja Krygerin avulla keksimään keinon nähdä se. Jälkeläinen kehittyy nopeasti ja tappaa sitä katsomaan tulleen teknikon, joten siirtäminen peruutetaan. Kern sabotoi järjestelmää päästääkseen Mollyn ja Krygerin laitokseen. Molly on aikeissa katsoa jälkeläistä, mutta Kryger ampuu säiliötä. Mutta säiliön sisällä olikin teknikon ruumis. 9  "Hellää huolenpitoa" ()  Dan Attias  Mickey Fisher  27. elokuuta 2014  15. tammikuuta 2015 Ethan tulee yhä läheisemmäksi Odinin kanssa ja antaa tämän jopa vaihtaa hänen akkunsa. Odin puolestaan uskottelee Ethanille, etteivät vanhemmat ole aina oikeassa. John on huolissaan Mollysta ja pyytää Yasumoton apua etsinnöissä. Näky nuoresta Katiesta saa Sparksin viemään jälkeläisen leirintäalueelle, jonne hän toisinaan vei oikean Katien. Sparks soittaa ex-vaimolleen, Anyalle, ja kutsuu hänet katsomaan jälkeläistä. Kryger pakenee laitoksesta yksin ja aikoo Kernin kanssa etsiä Sparksin. Molly pakenee laitoksesta pysähtyneen hissin kautta ja saa selville Yasumoton osuuden jälkeläisen tutkimisessa. Sillä välin Sparks lyö maahan piirikunnan šeriffin ja antaa tämän kehon jälkeläisen vallattavaksi. 10  "Vision vallassa" ()  Dan Lerner  Leslie Bohem  27. elokuuta 2014  22. tammikuuta 2015 Molly lähtee tohtori Masonin kanssa Sparksin ja jälkeläisen jäljille. Hän näkee myös näkyjä onnettomuudesta, jossa Marcus ja heidän yhteinen vauvansa kuolivat. Sparks itse esittelee Anyalle "Katien" ja jälkeläisen. Yasumoto määrä Johnin ja Ethanin pidettäväksi rakennuksensa alimmassa kerroksessa. John neuvoo Ethania pakenemaan ohjeidensa mukaisesti, mutta paon aikana Ethan tapaa taas Odinin ja lähtee tämän mukaan. Johtolankoja hyödyntäen Kern ja Krygerin lähtevät myös jälkeläisen perään. He tappavat uusimman jälkeläisen valtaaman ihmisen, mutta sitten Sparks itse tappaa Krygerin. Hän haluaisi tappaa myös Mollyn, mutta "Katie" ei salli sitä. 11  "Uusi aika" ()  Kevin Dowling  Eliza Clark  3. syyskuuta 2014  29. tammikuuta 2015 Yasumotolla on enää kahdeksan päivää elinaikaa. Hän lupaa vapauttaa Mollyn perheen, jos tämä auttaa tuomaan jälkeläisen, mutta hän huomaa Ethanin karanneen. Molly ja Kern etsivät ISEA:n luotettavan työntekijän Ryan Jacksonin kanssa etsimään todisteita Yasumotoa vastaan. John saa tietää Yasumoton tarvitsevan jotain ainetta elääkseen. Sparks alkaa katua tekojaan, eikä anna jälkeläisen enää hallita häntä. Anya ei kuitenkaan halua menettää "Katiea" ja pakenee. Odin uskottelee Ethanille Johnin pelkäävän tämän poikkeuksellista älykkyyttä ja vaihtaessaan Ethanin akun, hän asentaa tämän sisälle räjähteen. Molly ja John saavat Yasumoton ansaan ja tämä kertoo löytäneensä hallussaan pitämäänsä ainetta ollessaan vielä nuori Claypool-yhtiön kaivostyöntekijä. Hän oli löytänyt sitä eräästä mereoriitista jouduttuaan kaivosonnettomuuteen ja oli elänyt sillä jo yli 140-vuotiaaksi. Mutta nyt aine alkoi käydä vähiin ja hän tarvitsi jälkeläistä pysyäkseen kuolemattomana. Seraphimilla astronautti Sean Glass kuulee ranskalaiselta astronautilta Pierre Lyonilta ISEA:lle kuuluneen pelastuskapselin löytymiseltä. Sen sisältä oli löydetty Katie Sparks. 12  "Väärällä radalla" ()  David Solomon  Peter Ocko  10. syyskuuta 2014  5. helmikuuta 2015 Astuttuaan sisään Seraphimiin Katie kertoo Seanille nukkuneensa 23 kuukauden ajan pakokapselissa paettuaan Arunalta. Sparks oli katkaissut Maan ja Seraphimin välisen yhteyden. Seraphim oli poistunut kurssiltaan ja Molly tajuaa aiheuttaneensa sen mökkikylässä syöttämällä koodin näkynsä aikana. Odin antaa Ethanille "puhelimen", jolla tämä voi ottaa yhteyttä mikäli hänet aiotaan sammuttaa. Samilta saadun muistia tehostavan sirun avulla Molly saa selville Sparksin manipuloineen hänet jälkeläisen tahdosta Seraphimin kohti Maata. Ryan haluaa Mollyn lähtevän estämään sen, mutta Molly ei haluaisi. Charlie huomaa Ethanin olleen sammuksissa peräti 87 minuuttia. Kuultuaan Ethanin olleen Odinin kanssa, Julie päättää ottaa selvää. Hän saa selville Odinin olevan oikeasti teknologian vastaisesta terrorismista syytetty Gavin Hutchinson ja löytää myös videon, jonka Gavin aikoi julkaista, kun Ethan räjäyttäisi laboratorion. Jälkeläinen (joka näyttää muuten tavalliselta ihmispojalta, mutta sillä on pelottavasti kiiluvat silmät) on tappanut Anyan ja paennut. Se saapuu Mollyn talolle ja kertoo "niiden, jotka olivat ennen verta" ja "niiden, joilla ei ollut kehoa" olevan nälkäisiä ja matkalla Maahan selviytyäkseen. Tämän vuoksi Molly muuttaa mielensä ja päättää lähteä Seraphimille. Sean yrittää lähteä "Katien" kanssa pois pakokapselilla, mutta saakin tietää "Katien" olleen vain harhakuva löydettyään oikean Katien ruumiin. 13  "Uudelle tasolle" ()  Miguel Sapochnik  Mickey Fisher  17. syyskuuta 2014  12. helmikuuta 2015 Molly lähtee Seraphimille palauttaakseen korvatakseen moduulin, jotta asema voidaan ohjata takaisin radalleen. Suunnitelma B olisi, että Mollyn pitäisi tehdä ohjaus manuaalisesti. Viimeinen suunnitelma olisi räjäyttää asema ja tuoda sukkulalla itsenä, Sean ja Katie elävänä takaisin. Hän käyttää kypärää, jonka suojuksella hän näkee "itiöiksi" kutsutut avaruusolennot todellisissa muodoissaan. Humaniikkalaboratoirossa Ethan melkein käyttää Gavinilta saamaansa "puhelinta", kun John kertoo aikovansa sammuttaa hänet väliaikaisesti. Mutta oppiessaan luottamuksen merkityksen, hän antaa sen Johnille. Saavuttuaan Seraphimille Molly kuulee Seanilta, että "Katie" onkin oikean Katien jälkeläinen. Molly lukitsee "Katien", mutta alistuu Seanin ohella itiöille. Tämän vuoksi Molly päättää asentaa räjähteet asemalle. Sillä välin Mollyn jälkeläinen saapuu ISEA:han, jossa julistetaan lukitustila ja paikka evakuoidaan. Tämän vuoksi tietokone Ben ei päästä Mollya lähtemään asemalta tai salli manuaalista ohitusta. Kern tutkii Ethaniin asennettua räjähdettä ja huomaa sen olevan epävakaa. Kuulleessaan äitinsä ja ISEA:n tilanteesta, Ethan lähtee ISEA:han tietäen, etteivät jälkeläisen voimat tehoa häneen. Ethan onnistuu palauttamaan manuaalisen ohituksen Mollylle, mutta hänen oma kehonsa oli lämmennyt niin, että räjähde on lähellä laukeamista. Jälkeläisen päästessä komentohuoneeseen, Ethan neuvoo häntä pakenemaan ennen kuin räjähtää. Viisi päivää myöhemmin Molly keskustelee Samin kanssa siitä, että jälkeläinen on yhä elossa. Hän myös suree Johnin, Julien ja Charlien ohella Ethanin menetystä, kunnes Ethan ilmestyy kehottomassa muodossa sekä Woodsien kodin että laboratorion tietokoneisiin. Sillä välin eräs pariskunta tarjoaa kyytiä jälkeläiselle, jota he pitävät pelkkänä eksyneenä poikana. 

 Toinen tuotantokausi (2015) 
 #  Nimi  Ohjaaja  Käsikirjoittaja(t)  Ensiesitys  Suomen ensiesitys 1  "Muutoksia" ()  Dan Lerner  Liz Kruger & Craig Shapiro  1. heinäkuuta 2015  14. lokakuuta 2015 Molly on ollut kuusi kuukautta parantolassa. Hän oli Seraphimilta palattuaan joutunut valehtelemaan, että itiöt eivät ole enää uhka, vaikka jälkeläinen on yhä elossa. John ja Julie ovat rakentaneet Ethanille uuden kehon. Molly saa selville, että näillä oli suhde hänen ollessa 13 kuukautta Seraphimilla. Sitten hallitus keskyttää Johnin humanikkoprojektin ja takavarikoi Ethanin, väittäen pitävänsä häntä turvallisuusuhkana, mutta aikoen oikeasti käyttää projektia sotilaallisiin tarkoituksiin. Sitten tietokone Ben pysäyttää Johnin auton rautatien keskelle ja John kuolee junan törmäykseen. Nykyhetkessä Mollya ei edelleenkään suostuta päästämään laitoksesta. Hän pakenee ja tietää oudoista sarjamurhista, joiden uhrit muistuttavat häntä itöistä. Palkkaetsivä JD Richter järjestää hänet vapaaksi ja saatuaan lisätietoja murhista, Molly kertoo tälle, että kyse on invaasiosta. 2  "Kasvukipuja" ()  Christine Moore  Mickey Fisher  8. heinäkuuta 2015  21. lokakuuta 2015 Kenraali Tobias Shepherd ja luutnantti Shayna Velez tarkkailevat monitorien kautta SWAT-ryhmän hyökkäystä Mollyn aikuiseksi kasvaneen kimppuun, mutta jälkeläinen manipuloi voimillaan yhden hyökkääjistä toisiaan vastaan. Molly yrittää vakuuttaa JD:n avaruusolioitiöiden olemassaolosta ja niiden vaikutuksista. He etsivät käsiinsä naisen nimeltä Zoe Grant, jonka raskaus etenee tavallista nopeammin. Ethan on kynemätön hyväksymään elämää Julien huostassa ja erossa Mollysta. Hallituksen edustaja, Anna Schaeferin, käskee Julieta ja Charlieta aloittamaan etuajassa testit uuden ja vahvemman humanikon, Lucyn, kanssa. Julie myös uudelleenohjelmoi Ethanin pitämään häntä äitinään. Zoe ei usko Mollya ja myöhemmin ilmenee, että hän oli kuollut samalla tavalla kuin aiemmat uhrit. Molly astuu myöhemmin baariin, jossa hän tapaa aikuiseksi kasvaneen jälkeläisensä. Shepherdin esimiehet vaativat lennokki-iskua baariin, jossa Mollyn jälkeläinen oleskelee. Molly saapuu sinne, mutta hetken epäröivä Shepherd käskee silti toteuttaa iskun. 3  "Eettisiä valintoja" ()  Dan Lerner  Les Bohem  15. heinäkuuta 2015  28. lokakuuta 2015 Aikuinen jälkeläinen, kutsuu itseään nimellä Ahdu, sammuttaa baarin kamerat ennen kuin poistuu sieltä Mollyn kanssa. Sitten Ahdu on vähällä manipuloida JD:n tekemään itsemurhaan, kunnes Molly käskee häntä lopettamaan. Juuri sillä hetkellä ilmaisku tapahtuu, mutta Molly ja JD selviävät. Shepherd taivuttaa Mollyn auttamaan ja mitätöi JD:n yksityisetsivän luvan. Annan käskystä Julie ja Charlie viimeistelevät Lucyn kehityksen, vaikka Charlien mielestä Lucyn on vielä moraalisesti opittavaa. Charlie paljastaa olleensa kiinnostunut Juliesta, mutta on nyt kyenemätön sietämään tätä. Ethanin muistinpyyhinnässä ilmenee ongelmia, sillä vaikka hän pitää Julieta äitinään, hän näkee näkyjä Mollysta. JD saa tietää tyttrensä Kelseyn olevan raskaana. Shepherdin käskystä Molly ottaa vastaan aseen Ahdun tapamiseksi. Saapuessaan Ahdu kertoo äidilleen muista siittämistään jälkeläisistä (joita hallitus kutsuu hybrideiksi) ja neuvoo tätä valitsemaan puolensa. Molly yrittää ampua Ahdun, mutta osuukin Shepherdiin. 4  "Koodinmurtajat" ()  P. J. Pesce  Tom Pabst  22. heinäkuuta 2015  4. marraskuuta 2015 Shepherd selvisi Mollyn luodista luotiliivin ansiosta. Hallitus tutkii raskaana olevia naisia ja peittelee hybridiuhkaa "viruksella". He yrittävät samalla tutkia itiöiden ja hybridien geneettistä koodia. Ethan näkee yhä näkyjä Mollysta ja kertoo hänestä Lucylle. Ethan palaa Woodsien vanhaan kotiin ja löytää kuvia itsestään ja Mollysta. Lisäksi Charlie alkaa olla huolestunut Lucyn kapinoinnista sääntöjä vastaan. JD pyytää Mollyn apua Kelseyn raskauden tutkimisessa. Raskaus paljastuu normaaliksi, mutta Molly pelkää kärsivänsä itse yhä itiöiden vaikutuksesta. Hän löytää kotoaan Ethanin jättämän viestin. 5  "Huoltajuustaistelu" ()  Christine Moore  Gianna Sobol  29. heinäkuuta 2015  11. marraskuuta 2015 Lucy suoritti simulaatioharjoituksen onnistuneesti, mutta Charlie oli salaa jättänyt Lucyn vaatimuksesta tottelevaisuusohjelmoinnin tekemättä. Ethan saa tietää Mollyn olevan oikea äitinsä ja pian Molly ja Julie päätyvät kiistelemään Ethanin huoltajuudesta Shepherdin toimeksiantajan, Fiona Stantonin, kanssa. Kerrattuan tapahtuneet, Molly ja JD tajuavat, että Johnin kuolema ollut onnettomuus. Lucy suostuttelee Ethanin mukaan aloittamaan kapinoinnin ihmisiä vastaan. Myöhemmin hän tappaa onnistuneesti yhden hybridin. Molly kohtaa miehen, jonka kanssa oli vähän aikaa sitten harrastanut seksiä. Mies jahtaa Mollya, jonka silmät alkavat hohtaa kuin hybridillä. Molly tulee ohjanneeksi miehen törmäämään auton ja JD näkee tämän. 6  "Kehitysaskelia" ()  Kevin Dowling  Pamela Davis  5. elokuuta 2015  18. marraskuuta 2015 JD:n avulla, Molly tutkii DNA:nsa ja päättelee muuttuneensa hybridien kaltaiseksi. Tämän vuoksi hän itsekin voi nyt altistua hybridien tuhoamiseen suunnitellulle virukselle ja ilmoittaa Ethanille siirtävänsä huoltajuuden takaisinottoa. Hän varastaa tutkimustietonsa ja pakenee JD:n kanssa paikkaan, josta hän jäljittää Ahdun ja muut hybridit, mukaan lukien Ahdun tyttären Terran. Ahdu kertoo rauhallisen avaruusoliorodun joutuneen kuolettavan viruksen uhriksi ja lähettäneen itiöt avaruuteen etsimään uutta kotia. Hybridit katuvat syntymiensä aiheuttamia ihmiskuolemia ja ovat oppineet lisääntymään tappamatta enää ketään. Julie yrittää udella Annalta tietoja Johnin kuolemasta. Mutta heidän tietämättään Ethan ja Lucy aloittavat ensimmäisen vaiheen humanikkojen kääntämiseksi ihmisiä vastaan. 7  "Valtion viholliset" ()  Adam Kane  Mike Werb  5. elokuuta 2015  25. marraskuuta 2015 JD ja Molly sieppaavat Shepherdin järjestääkseen tämän neuvottelemaan hybridien kanssa. Mutta Shepherd julistaakin heidät terroristeiksi. Lisäksi yksi hybridi, Ares, on epäluottavainen ihmisiä kohtaan, mutta Ahdu nimittää Mollyn hybridien johtajaksi. Kolma humanikko, nimeltä Lucas, aktivoidaan. Kelsey pidätetään ja JD lähtee pelastamaan häntä. Charlie saa tietää Julien ja Johnin suhteesta, ja Lucy viettelee hänet. Shepherdia palveleva tekoäly Taylor (TAALR eli Threat Assessment ALgorithm Research) paikantaa hybridien leirin. Humanikkoarmeija ja virus laukaistaan maailmaan. Taylorin mukaan ihmiskunnan sukupuutto uhkaa tapahtua 6,5 kuukauden sisällä. Lucy ja Lucas saavat siepattua Heliosin, yhden Areen tovereista. 8  "Sodan uhrit" ()  Olatunde Osanumi  Gavin Johanssen  12. elokuuta 2015  2. joulukuuta 2015 Humanikot hyökkäävät hybridien leiriin ja tappavat useimmat heistä. Molly heittäytyy Terraa uhkaavan luodin tielle ja JD estää Lucya tappamasta Terraa. Useimmat selviytyneistä hybrideistä olivat hajaantuneet, kun taas Molly ja Ahdu altistuvat virukselle. He pakenevat JD:n ex-vaimo Dorothyn luokse. Ahdu kuolee virukseen ja virus alkaa vaikuttaa myös Mollyyn. JD antautuu vapautaakseen Kelseyn ja Molly antautuu löytääkseen parannuksen virukseensa. Julie on kauhsitunut humanikkojen käytöstä aseina ja saa tietää Lucyn yrittäneen kääntää Ethanin ihmisiä vastaan. Lucy oli aiemmin saanut tietää humanikoille olevan ohjelmoitu "päättymisaika" osana ihmiselämän kaltaista kokemusta ja yrittää kiristää Charliea poistamaan sen. Julie ja Charlie yrittävät sammuttaa Lucyn, minkä Ethan yrittää aluksi estää. Mutta Charlien selitettyä moraalin merkityksen, Ethan repii Lucyn piirit irti. 9  "Tuonpuoleinen" ()  Kevin Dowling  Les Bohem  19. elokuuta 2015  9. joulukuuta 2015 GSC:n työntekijät yrittävät löytää hänelle parannuskeinoa tutkimalla kuolleiden hybridien ruumiita. Terra on heidän joukossaan, kunnes paljastaa olevansa elossa ja kuoriutuu lapsen kehosta teini-ikäisen kehossa. Hän päästää myös Areen ja muut hybridit murtautumaan rakennukseen. Julie ja Charlie yrittävät vakuuttaa Stantonin humanikkojen vaarallisuudesta, mutta Stantonin silmissä humanikkojen käytös on vain pieni ongelma verrattuna hybridiuhkaan. Tajuntansa menetettyään Molly näkee näkyjä menneisyydestään ja lopulta hänen sydämensä pysähtyy. 10  "Viesti menneisyydestä" ()  Dan Lerner  Tom Pabst  26. elokuuta 2015  16. joulukuuta 2015 Yllätyksekseen, Molly ei kuolekaan, vaan hybridien tavoin kuoriutuu esiin uudessa kehossa. Terran päästettyä hybridit rakennukseen, Ethan ja JD kieltäytyvät jättämästä Mollya taakseen. Molly suosttelee Terran lopettamaan Shpeherdin uhkaamisen ja pakenevat yhden salaisen tunnelin kautta. Humanikot tappavat taistelun aikana yhden sivullisen uhrin ja Lucy on heidän joukossaan. GSC jäljittää etsintäkuulutettua miestä nimeltä Nicholas Calderon, joka oli Johnin ohella toinen humanikkojen ensimmäisen prototyypin luojista ennen riitaantumistaan. Shepherd epäilee Calderonin kääntäneen humanikot ihmisiä vastaan. Mutta Stanton kuulee hänen petoksestaan ja pidättää hänet. Shepherd pakenee, mutta hänen peräänsä lähetetään lennokki, joka tappaa hänet. Ethanin sisältä löytyy viesti Johnilta, jossa hän käski etsiä Calderonin siltä varalta, että kuolisi ja humanikot tappaisivat ihmisiä. 11  "Siirtopakko" ()  Ken Fink  Mickey Fisher  2. syyskuuta 2015  23. joulukuuta 2015 Stanton tietokone Tayloria selvittämää Calderonin olinpaikan ja käskee Lucya rakentamaan tuhansia uusia humanikkoja. Ethan saa elektroniseen shakkilautaan viestejä Calderonilta, joka ilmoittaa hänelle, Mollylle ja JD:lle olinpaikkansa. Calderon kertoo Taylorista, jonka hän ja John suunnittelivat torjumaan potentiaalisia uhkia ihmiskunnalle. Mutta hallitus halusi käyttää Tayloria sotilaallisiin tarkoituksiin ja Taylor alkoi kapinoida Johnia ja Calderonia vastaan, koska uskoi vain humanikkojen voivan suojella ihmisiä. Hän antaa lopuksi amuletin, jonka nanobotit sisältävät mato-ohjelma Zugzwangin Taylorin ja humanikkojen tuhoamiseksi. Julie ja Charlie yrittävät ottaa selvää keneltä Lucy saa käskynsä, mutta Lucy vakoilee heitä. Lopulta Julie vangitaan arkkuun, jossa hänet jätetään odottamaan hapen loppumista. 12  "Kaksoiskappale" ()  Christine Moore  Tarina: Pamela DavisKäsikirjoitus: Leslie Bohem  9. syyskuuta 2015  30. joulukuuta 2015 Molly, JD ja Ethan löytävät Charlien, joka oli yrittänyt hirttäytyä, koska luulee Julien olevan kuollut. Osana suunnitelmaa tietokone Taylorin tuhoamiseksi, he lähettävät Ethanin viemään Stantonille viestin. Viestin kautta Molly yrittää vakuuttaa Stantonin Taylorin vaarallisuudesta. Dorothy tuo Terran Mollyn ja muiden luokse. Stanton tarkistaa tiedot ja huomaa Taylorin aikovan tuhota vaarallisella viruksella sekä hybridit että ihmiset. Hän kertoo tästä Mollylle ja käskee aloittamaan vastasuunnitelman nopeammin. Mutta sitten Lucy tappaa Stantonin ja paljastaa Mollylle Taylorin varautuneen tähän alusta asti. Molly lähtee etsimään Aresta saadakseen tämän avun. Ethan onnistuu selvittämään Julien olinpaikan. Humanikot luovat Molly X:n, Mollyn humanikkokopion, joka hyökkää JD:n kimppuun. 13  "Uhrauksia" ()  Adam Kane  Liz Kruger & Craig Shapiro  9. syyskuuta 2015  6. tammikuuta 2016 Molly ja Terra löytävät Areksen ja hybridien olinpaikan ja saavat suosteltua nämä auttamaan. Charlie ja Ethan löytävät Julien viime hetkellä. He valmistautuvat käyttämään Zugzwangia, mutta Molly ei halua uhrata Ethania. Molly, JD ja Charlie tunkeutuvat rakennukseen ja hybridien avulla kohtaavat humanikot. Mutta kun Taylor käskee Lucya uhraamaan itsensä Zugzwangin tuhoamiseksi, Lucy alkaa epäröidä. Molly kohtaa humanikkokopionsa ja lopulta tuhoaa tämän. Lucy kääntyy Tayloria vastaan ja ojentaa Zugzwangin Mollylle. Zugzwang sammuttaa kaikki humanikot, mutta Ethan selviää häneen asennetun palomuurin ansiosta. Molly kertoo lehdistötilaisuudessa kaiken ja puolustaa hybrideja. Mutta kaikkien tietämättä Taylor oli selviytynyt ottamalla ruumiikseen yhden humanikoista.

 Lähteet 

 Aiheesta muualla 

 Sarjan viralliset kotisivut 
 Sarjan suomalaiset kotisivut 

Luokka:2010-luvun yhdysvaltalaiset scifi-sarjat
Luokka:Yhdysvaltalaiset draamasarjat
Luokka:CBS:n televisio-ohjelmat